Utrenskning

Utrenskning (svensk: Utrensning, finsk: Puhdistus) er en roman fra 2008 av den finske forfatteren Sofi Oksanen.  Det var Oksanens tredje roman og ble oversett til svensk i 2010 av Janina Orlov og til norsk samme året av Turid Farbregd.

Oksanen fikk for denne romanen tildelt Finlandiaprisen i 2008, Kultur & Nöje Finlandiapriset till Sofi Oksanen  4. desember 2008, sist oppdatert 20. januar 2010, besøkt 4. august 2014 Kalevi Jäntti-prisen i 2008 og Runebergprisen i 2009 og Nordisk råds litteraturpris i 2010.Sofi Oksanen får Nordiska rådets litteraturpris, 30. mars 2010, besøkt 4. august 2014

Den ble gitt ut i mer enn 20 land.Sofi Oksanen (Finland) & Jonas T. Bengtsson (Danmark) , Stockholms Stadsteater De ble sendt som radioteaterserie i Sveriges Radio i 2010 og ble satt opp på Stockholms Stadsteater med premiere 13. januar 2011.Teaterets årsmelding 2011, side 29 , besøkt 4. august 2014 Boken er filmatisert gjennom Utrensning i regi av Antti Jokinen som hadde premiere 7. september 2012.

Den estiske komponisten Jüri Reinvere skev musikk og egen libretto til operaen Purge (Puhdistus) som er basert på boka og som hadde premiere i Finlands nasjonalopera 2012. 

 Handling 
Handlingen blir hovedsakelig utspilt i 1992 i Estland. Den gamle kvinnen Aliide finner en dag en ung kvinne på flukt i hagen på gården på landet. Hun heter Zara og viser seg til å være datterdatter til Aliides søster. Møtet fører til at Aliide må se tilbake på sitt eget liv og landets skjebne og de valg en tok under både den tyske og den sovjetiske okkupasjonen.

Av sjalusi hadde Aliide i sin tid gjort seg skyldig at henne søster ble deportert til Sibir, men har også selv opplevd voldtekt og mishandling av sovjetiske soldater. Den unge Zara har prøvd lykken ved å søke seg bort fra sitt oppvekststed Vladivostok  og havnet i Berlin, hvor hun ble sittende fast i prostitusjon og stoffmisbruk. Til slutt bryter hun seg løs fra dette livet, og  Aliide finner den besvimte og forkomne Zara, rett etter Murens fall. De to kvinnenes skjebner viser seg å være tett sammenbundet.

 Referanser 

 Eksterne lenker 
 Forlagets omtale

Kategori:Finske romaner
Kategori:Bøker fra 2008
Kategori:Finskspråklig litteratur
Kategori:Filmatiserte romaner